Էրիկ Գրիգորյանն առանձնացրել է նախարարության կողմից թույլտվությունների, լիցենզիաների և համաձայնեցումների տրամադրման ընթացակարգերի պարզեցման փաստը, ինչի արդյունքում բացառվել է սուբյեկտիվ մոտեցումներն ու անհարկի երկարաձգումները։ Աշխատանքներ են տարվում դրանք առցանց համակարգով տրամադրելու ուղղությամբ, ինչը նվազագույնի կհասցնի կոռուպցիոն ռիսկերը։ Իրականացված բարեփոխումների արդյունքում, ըստ նախարարի, ընթացիկ տարում մոտ 100 տոկոսով ավելացել է որսի թույլտվությունների համար գանձվող բնօգտագործման վճարների չափը։